Okresná prokuratúra Prešov 
Masarykova 16, 080 97 Prešov,  	

Sp. zn. : 2 Pv 747/13/7707	Prešov, 26.8.2015
EEČ : 2-58-596-2015

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.4.2014, spisová značka 2 Pv 747/13/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že  ako zamestnanec spoločnosti XXXXX XXXXX spol. s.r.o. so sídlom Masarykova č. 8, XXXXX,  pracujúci ako robotník na parkovisku na Ul. Masarykvoej č. 8 v Prešove si v dobe od 01. 08. 2013 do 15. 08. 2013 prisvojil finančné prostriedky z poklade, ktoré vybral na parkovnom, čím takto pre spoločnosť XXXXX XXXXX, spol. s.r.o. so sídlom na ul. Masarykovej č. 8 v Prešove spôsobil škodu vo výške 383,55 Eur

Uznesením prokurátora Okresnej prokuratúry XXXXX zo dňa 24.4.2014, spisová značka 2 Pv 747/13/7707, bola určená obvinenému skúšobná doba v trvaní 12 mesiacov.
Odôvodnenie:
Proti obvinenému XXXXX bolo trestné stíhanie pre skutok právne kvalifikovaný ako prečin sprenevery podľa § 213 ods. 1 Trestného zákona  podmienečne zastavené podľa § 216 ods. 1 Trestného poriadku a to uznesením Okresnej prokuratúry XXXXX sp. zn. 2 Pv 747/13/7707 z 24. 04. 2014 a bola mu  určená skúšobná doba v trvaní 12 (dvanásť) mesiacov, ktorá začala plynúť právoplatnosťou tohto uznesenia, t. j.   10. 05. 2014 a uplynula 10. 05. 2015.

 	Po uplynutí skúšobnej doby boli probačným a mediačným úradníkom Okresného súdu XXXXX vyžiadané správy o povesti obvineného z miesta bydliska, obvodného úradu, mestského úradu, príslušného Obvodného oddelenia PZ a taktiež bol aktualizovaný odpis z registra trestov. Z uvedených písomných materiálov som zistil, že obvinený viedol v skúšobnej dobe riadny život a nedopustil sa žiadneho protiprávneho konania.

	S poukazom na vyššie uvedené som preto rozhodol tak, ako je to uvedené vo výrokovej časti  tohto uznesenia.

	Právoplatnosťou uznesenia o tom, že obvinený sa osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú môžu podať v lehote do troch (3) dní odo dňa oznámenia na tunajšiu prokuratúru.  O
sťažnosti rozhodne Krajská prokuratúra XXXXX. Sťažnosť má odkladný účinok. 

JUDr. Alexander Čerevka
prokurátor